Ο **Αλιρέζα Φιρούζια** (περσικά: علی‌رضا فیروزجا‎, γεννημένος στις 18 Ιουνίου 2003) είναι Ιρανο-Γάλλος γκραν μάστερ σκακιού. Από την 1η Δεκεμβρίου 2021, κατέχει τη θέση νο. 2 στην παγκόσμια κατάταξη σκακιού της FIDE και είναι ο νεότερος παίκτης με βαθμολογία (FIDE) >2800, ξεπερνώντας το προηγούμενο ρεκόρ του παγκόσμιου πρωταθλητή Νορβηγού Μάγκνους Κάρλσεν, για περισσότερο από πέντε μήνες.

Πρώιμα χρόνια
-------------

Γεννήθηκε στις 18 Ιουνίου 2003 στην κωμόπολη Babol του Ιράν. Άρχισε να παίζει σκάκι σε ηλικία οκτώ ετών. Έχει έναν μεγαλύτερο αδερφό, τον Mohammadreza, γεννημένο το 1998, ο οποίος παίζει επίσης σκάκι.

Καριέρα
-------

Όντας παιδί-θαύμα στο σκάκι, αρχικά κέρδισε το Ιρανικό Πρωτάθλημα Σκάκι στην ηλικία των 12 και απέκτησε τον τίτλο του Διεθνή Γκρανμαίτρ μόλις στα 14. Στα 16 του, έγινε ο δεύτερος νεότερος παίκτης με βαθμολογία >2700 και κέρδισε το ασημένιο μετάλλιο στο Παγκόσμιο Πρωτάθλημα Γρήγορου Σκακιού το 2019. Κέρδισε ένα χάλκινο μετάλλιο στο Παγκόσμιο Πρωτάθλημα Σκακιού Blitz 2021.

Αποχώρησε από την Ιρανική Σκακιστική Ομοσπονδία το 2019 λόγω της πολιτικής που εφάρμοζε εναντίον των Ισραηλινών σκακιστών. Έπαιζε υπό τη σημαία της FIDE μέχρι τα μέσα του 2021, όταν και απέκτησε την γαλλική υπηκοότητα και άρχισε να εκπροσωπεί τη Γαλλία. Σήμερα ζει μόνιμα στη Γαλλία, όπου και σπουδάζει.

Το 2021 εκπροσώπησε τη Γαλλία στο Ευρωπαϊκό Ομαδικό Πρωτάθλημα Σκακιού, όπου σημείωσε σκοπ 8/9 απέναντι σε αντίπαλο μεγάλου μάστερ για βαθμολογία απόδοσης τουρνουά πάνω από 3000. Τα δύο αποτελέσματα του Νοεμβρίου ανέβασαν τη βαθμολογία του πάνω από το 2800 για πρώτη φορά και στο νο. 2 του κόσμου.

Αφού κέρδισε το Παγκόσμιο Πρωτάθλημα Σκακιού 2021, ο παγκόσμιος πρωταθλητής Μάγκνους Κάρλσεν δήλωσε: *«Μόνον αν ο Φιρούζια κερδίσει το επόμενο Τουρνουά Διεκδικητών θα αγωνιστώ μαζί του, ειδάλλως είναι απίθανο να συμμετάσχω στον επόμενο αγώνα του παγκόσμιου πρωταθλήματος»*.

Στις 29-30 Δεκεμβρίου 2021, συμμετείχε επίσης στο Παγκόσμιο Πρωτάθλημα Σκακιού Blitz, όπου ισοβάθμησε στην πρώτη θέση με 15/21 βαθμούς και τελικά κέρδισε το χάλκινο μετάλλιο μετά από τάι-μπρέικ.

Παραπομπές
----------

1. ↑  ratings.fide.com/download.phtml?period=2012-07-01.
2. ↑  www.europe-echecs.com/art/alireza-firouzja-est-francais-8543.html.
3. ↑  chess24.com/en/read/news/alireza-firouzja-is-now-the-french-no-1.
4. ↑  (Αγγλικά) *ratings.fide.com*. 12573981. Ανακτήθηκε στις 20  Απριλίου 2022.
5. ↑  Levin, Anthony. «Alireza Firouzja Youngest Chess Player Ever To Break 2800». *Chess.com* (στα Αγγλικά). Ανακτήθηκε στις 22 Νοεμβρίου 2021.
6. ↑  Cmiel, Thorsten (12 Ιουνίου 2018). «Im Fokus: Alireza Firouzja» (στα German). ChessBase. CS1 maint: Μη αναγνωρίσιμη γλώσσα (link)
7. ↑  Shah, Sagar (9 Σεπτεμβρίου 2018). «The story of Alireza Firouzja narrated by his father». ChessBase India. Shah: So he started playing chess at eight? Hamidreza: Yes, yes.
8. ↑  «Firouzja, Mohammadreza» (στα English). FIDE. 12 Δεκεμβρίου 2021. CS1 maint: Μη αναγνωρίσιμη γλώσσα (link)
9. ↑  «Alireza Firouzja est désormais français !». *echecs.asso.fr/*. Ανακτήθηκε στις 10 Ιουλίου 2021.
10. ↑  McGourty, Colin. «Alireza Firouzja is now the French no. 1». *chess24.com*. Ανακτήθηκε στις 10 Ιουλίου 2021.
11. ↑  «23rd European Team Chess Championship 2021 - Open - Team composition for federation FRA». *Chess-results.com*. Ανακτήθηκε στις 22 Νοεμβρίου 2021.
12. ↑  Doggers (PeterDoggers), Peter. «BREAKING: Carlsen Might Only Defend Title Vs. Firouzja». *Chess.com* (στα Αγγλικά). Ανακτήθηκε στις 17 Δεκεμβρίου 2021.